袁葵

袁葵（），字向一，號河汭，直隶东明县人。明朝政治人物。

生平
天啓七年（1627年）丁卯科中举，崇祯四年（1631年）辛未科进士。工部观政，五年授夏县知县，六年调任洪洞县，任本省同考官。七年丁忧，九年起补山东寿光知县，请終養，致仕归《崇祯四年辛未科三百五十名进士履历》：袁葵，河汭，書一房，癸卯九月二十八日生。東明人，丁卯六十八，會二百九十一，三甲二百三十三名。工部政，壬申授夏县知县，癸酉调洪洞，山西同考，甲戌丁忧，丙子补壽光。曾祖昱。祖正倫。父方陽。《明外史循吏传》：“葵字向一，东明人。崇祯四年进士，授夏县知县，廉洁有治才。流贼万馀猝薄城，土陴不寻丈，一邑惴恐。葵从容设策，斩数人，贼即引去。洪洞刘令誉时为御史，善其政，白之当道，调繁洪洞。夏人走二千里，伏阙上书请留，不报。夏人匿其舆马，与洪洞人格斗，至不得行。既抵任，值岁凶，请蠲租一年，劝富民平籴，别置社仓赈饥。出见弃儿于道者，辄命收哺，后皆以袁为氏。内艰归，起补寿光，地滨海土瘠，所负王府岁禄，即鞭笞不能足。葵立法缓征，民更乐输。有大猾杀人，寘之死，权要力持拒不听，治声日闻。给事中凌义渠欲荐之，加衔督山东饷。葵寓书所知曰：“齐民疲矣，一夫且不忍，况剜六郡为迁除地乎。”遂寝。已，念其父不置，因请告归。。著有《瀆園文集》、《吾愛亭集》。卒年四十三 郜献珂《寿光令袁公传》：袁葵字向一，河汭其别号也，东明人，世有隐德。公生而厚重寡言，颖悟不群。稍长，哭心辑学，为文雄骏，古博自成一家言。应童子试，三冠其军，遂食饩。时值恩选，督学左公首录公，以大受期之。丁卯举于乡，辛未成进士，出方公逢年之门，文名藉甚。时张庶常溥、马庶常世奇皆傾心下之，选授山西夏令，廉不受一钱，而剔疏不遗馀力，教行而民化之。流贼薄郊關，设奇制伏，斩其首諜，贼宵遁。士陴不寻丈，贼马数万，卒不得逞，夏人以公为命。而洪洞刘御史令誉者，素才公，洪洞乏员，阴白当道，调繁洪洞，夏人号泣走二千里，上书畧云：百年父老相传，从古無此好官，譬如人慈毋卯翼，嘘孺其子巨灵者，夺为他人母。巨灵盖指刘御史也，书上不报，夏人匿輿马于学舍，与洞役格斗，拥署不得行。抵洞而洞遭凶岁，公请蠲租一年，劝富民平糴，别立社仓赡饥民，不足者，辄书印券贷之，有力者无不乐输。早夜诣煮粥所，见弃儿于道，命收养济院哺之。每出，民辄故弃儿于道，待收养者以百数。民不知有凶岁，其收养儿长成者，至今以袁为氏，如新息人之称贾父焉。未几，奉张太孺人諱以归。刘御史闻之，辄抚然曰：羊舌氏失怙矣。服除，以太公春秋高，不欲离膝下，太公强之，始除补为山东寿光令。寿滨海，疲而悍王禄，鞭笞不敷，公緩催科，不陵民媚豪貴击。一大猾坐杀人者抵死，其贵人力持之不少挠，以所治夏与治洞者治寿，循声甲二东，日聞辇下，言官凌給事思荐，请加户科銜，督山东省饷。公寓书所知曰：齐民瘠矣，一夫不忍督，矧剜六郡以市官耶。议遂寝。已，念太公不已，遂谢书以归。归则杜门却扫，色事太公如婴儿。设义学、义田以赡寒士之无膏火者，当是时岁大祲，公有馀粟，尽出以赈，其乏死无葬者，具棺木瘗之。士冠窃发，公首倡筑城议，百姓难于虑始而公力持之，告成功，東邑三被兵变，而邑不受屠，有识者方服公早见也。公日夜练乡勇，措粮饷，以为固圉计。寇至，佐邑令寝食城上，为监纪。同知颜胤韶画方畧，贼不敢逼，東明赖以独完。未几，遣太公之喪，哀毁骨立。逾年，胞弟疾笃，徒行往与诀，归谓孺人曰：父毋生吾三人，兄则巳矣，寡嫂无嗣，吾夫妇以所生儿嗣之，卒又弗嗣。祗吾一弟在，弟死吾何乐独生。悲涕不已，遂中病，坐是竟不起。易箦连呼聖人召我，举手作拱揖而逝，年仅四十有三。公生有至性，事父母无疾言遽色，对屋漏如鬼神。好读书，自成童至贵，无旷日。三为令尹，殁之日，至不能襄葬事。其在任誓城隍曰：神不爱楮钱，愚民修祈禳乎何用；官不爱银钱，小民求势要其何为。告文庙曰：宗宋而去其党，参汉而用其醇。大恶当除，两观之诛具在；武备惟豫，莱兵之却可师。又鎸“赵清献焚香告天，彭泽解組，及笑骂由人”等圖于署，题诗以自警。归则营亭曰“吾爱”，铭曰“我在萬惟三情真，七可一仁者，为能爱信，斯惟有吾联云：存心凛敬恕，应物佩韋弦。嗚呼！是可知公之自盟者素矣。天假以年，即濂溪河洛之业，岂可量哉。著有《瀆园文集》若干卷。公殁后二十年，三邑士庶请祀名宦，复祀乡贤。论曰：余常仕山西、山东，以事过三邑，父老为余言袁公，未常不潜潜泣下也。太原遇一老将，舊出公部下。言公夏县破贼状，辄感激起舞。往见馬太史世奇言公记奏，宰相剳云：流冠以牧竖揭竿，徜徉天下，陷名城，啖官民，主上之鉞能加殿陛而远不及镇将某小吏家食。惟遵谕劝有司修城隍，防不虞，匹夫保乡里，止此矣。天下憂方巨，则师相任也。条六事，俱有画。嗟乎！国家诚得公辈数人，用诸秘要，以治天下，天下不既治耶！ 。

 家族 
子袁佑，康熙十一年拔贡，任内阁中书，由召试任翰林院编修、詹事府中允，典试浙江。

參考文獻

Category:東明人
K
Category:天啓七年丁卯科順天鄉試舉人
Category:明朝夏县知县
Category:明朝洪洞县知县
Category:明朝寿光县知县
Category:明朝工部觀政